Nominell spenning

Nominell spenning er den verdien man refererer til når man omtaler noe som gir en spenning. For eksempel er den nominelle spenningen i et bolighus 230 volt, selv om den faktiske spenningen varierer en god del.

Tilsvarende gjelder for celler, batterier, strømforsyninger og annet elektrisk utstyr. Eksempelvis har et bilbatteri en nominell spenning på 12 volt. Målt spenning vil normalt ligge et sted mellom 10,0 og 14,4 volt, avhengig av ladningsgrad og belastning. Nominell spenning for batterier kan kalkuleres ved å dividere oppgitt kapasitet i Wh med oppgitt kapasitet i Ah.

Kategori:Elektroteknikk